मंत्री महोदय ने आगे कहा, मुझे इस तथ्य का उल्लेख करते हुए प्रसन्नता हो रही है कि एलायंस एयर के सबसे एटीआर विमान पूर्वोत्तर मार्गों पर तैनात हैं। आज, हम 4 शहरों को एक उड़ान से जोड़कर पूरे पूर्वोत्तर भारत में निर्बाध कनेक्टिविटी स्थापित कर रहे हैं।  यह हमारे प्रधानमंत्री के नेतृत्व में नागर विमानन मंत्रालय द्वारा पूर्वोत्तर को दिए गए उचित महत्व को रेखांकित करता है । उड़ान योजना के तहत, हमने उन शहरों को जोड़ा है जिनका देश के विमानन मानचित्र पर कोई उल्लेख नहीं था। हमने पहले ही 60 हवाई अड्डों और 387 मार्गों को शुरू कर दिया है, जिनमें से अकेले पूर्वोत्तर में 100 मार्ग प्रदान किए गए हैं, और 50 पहले से ही चालू हैं।  इसके अलावा, 2014 में, पूर्वोत्तर में केवल 6 हवाई अड्डे चालू थे, अब हम 7 वर्षों की छोटी सी अवधि में 15 हवाई अड्डों तक बढ़ गए हैं। इसलिए, यह इस सरकार के लिए पूर्वोत्तर राज्यों के उचित महत्व को और रेखांकित करता है ।